‘บัวหลวง’โต้ข่าวลือมั่วIVLบิ๊กล็อต10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ตื่นข่าวลือบิ๊กล็อต IVL“พิเชษฐ” บิ๊กบัวหลวงโต้ ข่าวลือมั่ว 
ราคาหุ้นบริษัท อินโดรามาเวนเจอร์ส (IVL) และ IVLT 1 ปรับตัวลงแรงในการซื้อขายวันที่ 12 ม.ค. จากข่าวลือการทำรายการซื้อขายรายใหญ่ (บิ๊กล็อต) สัดส่วน 10% ของทุนจดทะเบียน ส่งผลให้ราคาIVL ลงมาลึก 44.50 บาท ลดลง 4 บาท ปิดที่ 45 บาท ลดลง 3.50 บาท หรือ 7.22% ซื้อขายสูงสุดอันดับ 1 มูลค่า 4,218.52ล้านบาท 
สำหรับ IVL–T 1 มีแรงขายออกมาต่อเนื่อง ปิดต่ำสุดที่ 8.90 บาท ลดลง 3.50 บาท หรือ 28.23% มูลค่าซื้อขาย 726.07 ล้านบาท 
กระแสข่าวดังกล่าวแพร่สะพัดไปตามห้องค้าต่างๆ ระบุว่า บล.บัวหลวง ได้ดีลทำบิ๊กล็อต ขายนักลงทุนเฉพาะเจาะจงรายละ 3 ล้านบาทขึ้นไป รวมทั้ง เจ.พี.มอร์แกน เป็นผู้ซื้อวงเงิน 2 หมื่นล้านบาท 
นายพิเชษฐ สิทธิอำนวย กรรมการผู้อำนวยการ บล.บัวหลวง เปิดเผยถึงเรื่องดังกล่าวว่า ข่าวที่ออกมาเป็นข่าวลือทั้งหมด ความจริงคือบริษัท อินโดรามาฯ ได้นำเสนอข้อมูล (โรดโชว์) เพิ่มทุนให้นักลงทุนสถาบัน โดยมีจุดประสงค์ต้องการขยายฐานนักลงทุนทั้งไทยและต่างประเทศ ซึ่งต่างชาติให้ความสนใจมาก ส่วนจะมีการขายหุ้นหรือไม่ ต้องดูความเหมาะสมของราคา 
“ข่าวที่ออกมาลือมั่ว การไปโรดโชว์ของ IVL ต้องการขยายฐานนักลงทุนเท่านั้น” นายพิเชษฐ กล่าว